****

Duke u bazuar nëLigjin Nr. 03-L-149 për Shërbimin Civil të Republikës së Kosovës; Rregullorja Nr 02/2010 për Procedurat e Rekrutimit të Shërbimit Civil, Komisioni i Pavarur i Mediaveshpall,

 **KONKURS**

**Titulli i vendit të punës: Drejtor i Departamentit për Menaxhimin e Frekuencave**

**Departamenti: Departamenti për Menaxhimin e Frekuencave**

**Paga mujore bruto: 825.24€**

**Kohëzgjatja e emërimit: Pozitë e Karrierës**

**Numri i referencës së vendit të punës: 1807/828/ADM/n.a në Prishtinë**

**Detyrat dhe përgjegjësitë :**

1. Udhëheqë punën e departamentit që në baza vjetore të bëhet analiza e spektrit frekuencor radiodifuziv për të verifikuar gjendjen reale të transmetimit radio televiziv, për të identifikuar frekuencat e lira për shfrytëzim dhe interferencat;
2. Udhëheq punën në përgaditjen e planit për ndarjen e frekuencave të transmetimit për Kosovën;
3. Mbikëqyrë punën e departamentit në menaxhimin e spektrit të frekuencave të transmetimit për Kosovën, analog dhe digjital (radio dhe TV),në pajtim me standardet e Unionit ndërkombëtar të Telekomunikacionit;
4. Siguron menaxhimin me databazën e frekuencave (FM/TV);
5. Përgatit planifikimin për proceset e koordinimit me shtetet fqinjë për frekuencat me fuqi të lartë transmetimi dhe pikat nacionale për transmetim në pajtueshmëri me standardet ndërkombëtare për të parandaluar interferencat përgjatë kufirit;
6. Analizon  kërkesat për ndryshimet e pikave transmetuese të të licencuarve për ndryshim të zonës së mbulimit;
7. Shqyrton ankesat e të licencuarve në lidhje me interferencat frekuencore dhe çështje tjera teknikë dhe rekomandon masat e nevojshme për rastet e interferencave të evidentuara në brezin radiodifuziv dhe për përmirësim të zonave të mbulimit me sinjal radiodifuziv tek Kryeshefi dhe departamentet gjegjëse;
8. Bën monitorimet teknike në terren për të identifikuar dhe zgjidhur problemet në transmetimin radiodifuziv;
9. Bën vizita në terren dhe inspektime teknike me qëllim të këshillimit të të licencuarve për probleme të natyrës teknike që lidhen me sistemin e transmetimit;
10. Në bashkëpunim me departamentet gjegjëse për rregullimin e transmetimit, monitoron pajtueshmërinë e të licencuarve lidhur me kapacitetin teknik të të të licencuarve për të ofruar transmetim cilësor;

**Kushtet e pjesëmarrjes në rekrutim:**

1. Shtatë (7) vite përvojë pune profesionale, përfshirë së paku 4 vite në pozitë drejtuese në fushën relevante;

**Shkollimi i kërkuar:**

1. Arsimim në nivel Universitar në fushën e Telekomunikacionit. Niveli Pasuniversitar i Arsimimit është i dëshirueshëm;

**Aftësitë, përvoja dhe atributet tjera që kërkohen:**

1. Përvojë pune me softwer për llogaritje të mbulueshmërisë dhe për planifikim të transmetimit radiodifuziv analog dhe digjital (FM/TV);
2. Përvojë pune me pajisje për monitorim dhe analizë të sinjaleve radiodifuzive;
3. Njohuri për transmetimin tokësor radio televiziv analog (FM/TV);
4. Njohuri për transmetimin tokësor televiziv digjital në planifikim dhe implementim të DVB (Digital Video Broadcasting)
5. Njohuri rreth standardeve evropiane për transmetim dhe rregulloreve të unionit ndërkombëtar të telekomunikacionit (ITU);
6. Aftësi menaxheriale, analitike, komunikuese dhe fleksibilitet për të punuar nën presion dhe brenda afateve të kufizuara kohore
7. Njohuri të mirë të gjuhës angleze, shqipe dhe serbe;
8. Aftësi të avansuara të punës në përdorimin e kompjuterit, duke përfshier softëer-ët e specializuar për planifikimin e frekuencave radiodifuzive.

**Kërkesat specifike :**

“***Shërbimi Civil i Kosovës ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”***

***“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcional në organet e shërbimit civil të administratës publike qendrore dhe lokale, siç specifikohet në Nenin 11, paragrafin 3 të Ligjit Nr. 03/L-149 mbi Shërbimin Civil të Republikës së Kosovës”*.**

**Afati i konkurrimit është prej datës 23/07/2018 deri me 06/08/2018, deri në orën 16:00.**

Kërkesat e dërguara pas datës së fundit nuk do të pranohen. Aplikacionit duhet ti bashkëngjiten dokumentet përcjellëse si vijon: Formulari i plotësuar i aplikimit, dëshminë për kualifikimet arsimore dhe profesionale dëshminë e përvojës se punës, dy referenca.Kërkesat e pakompletuara do të refuzohen; Kërkesat e pakompletuara do të refuzohen;

Për shkak të numrit të madh të kërkesave të pranuara, vetëm kandidatët e përzgjedhur në listën e ngushtë do të kontaktohen.

**Paraqitja e kërkesave:**

Komisioni i Pavarur i Mediave

Rr. Perandori Justinian nr.124. Qyteza Pejton

10 000 Prishtinë, Kosovë

e-mail ; info@kpm-ks.org

web: www.kpm-ks.org